stanford-oval/wikipedia huggingface dataset:
Lebesguen mitta
Lebesguen mitan ominaisuuksia

Jos  E on  n-ulotteinen avoin väli, niin  m(E)=l(E). Lebesguen mitta on siis geometrisen mitan laajennus siinä mielessä, että kaikilla niillä joukoilla, joilla geometrinen mitta on määritelty, on myös Lebesguen mitta ja se on sama kuin geometrinen mitta. Lebesguen mitta on samoin myös Jordanin mitan laajennus.
Jos  E_{1},E_{2},\ldots  on jono pareittain erillisiä Lebesgue-mitallisia joukkoja, niin
Jos  E on numeroituva joukko, niin  m(E)=0.
Lebesguen mitta  m_{n} on täydellinen mitallisella kentällä  (\mathbb {R} ^{n},\operatorname {Bor} \,\mathbb {R} ^{n}).
Lebesguen integraali

Lebesguen integraali on mittaintegraali Lebesguen mitan suhteen. Kun määritellään
Lebesgue-mitalliselle funktiolle  f:X\rightarrow \mathbb {R} , ja edes toinen integraaleista  \int _{E}f^{+}\, tai  \int _{E}f^{-}\, on äärellinen, voidaan Lebesguen integraali yli mitallisen joukon E määritellä
Mikäli
sanotaan, että funktio on Lebesgue-integroituva yli joukon E, ja merkitään esimerkiksi  f\in L^{1}(E). Lebesguen integraali on Riemannin integraalin aito laajennus: Mikäli Riemannin integraali funktiolle on olemassa, Lebesguen integraali antaa saman tuloksen. Lisäksi monille funktioille, jotka eivät ole Riemann-integroituvia, Lebesguen integraali antaa vaivatta modernin analyysin kannalta "oikean" tuloksen. Sanallinen kuvaus Lebesguen integraalin määritelmästä ja ominaisuuksista löytyy täältä.
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7
Aiheesta muualla

MathWorld. Lebesgue Measure
MathWorld. Lebesgue Integral
Sotilastiedustelu

Sotilastiedustelu on sotilastoiminnan muoto, joka soveltaa useita tiedonkeruu- ja analysointimenetelmiä. Sotilastiedustelun tarkoitus on tuottaa tietoa sotilasjohdolle päätösten tekemisen tueksi. Tämä saavutetaan arvioimalla saatavilla olevaa aineistoa, joka on usein peräisin useista lähteistä.
Tiedustelu voi kattaa esimerkiksi operatiivisen ympäristön, vihamielisten, ystävällisten ja neutraalien joukkojen tilan, siviiliväestön toiminta-alueella ja muut laajemmin kiinnostavat aiheet.  Tiedustelutoimintaa suoritetaan kaikilla tasoilla taktisesta strategiseen. Tiedustelua suoritetaan yleensä niin rauhan, eskaloitumisen kuin sodankin aikana.
Useimmat valtiot ylläpitävät sotilastiedustelun organisaatiota, joka sisältää aiheeseen erikoistuneita yksiköitä ja toimihenkilöitä. Sotilastiedustelun toiminta ei rajoitu vain sotilastoimihenkilöihin. Poliittinen johto ja muut siviilitoimijat saavat tarvittaessa tiedustelutietoja.
Sotilastiedusteluun valittavat henkilöt valitaan usein heidän älyllisten tai analyyttisten ominaisuuksiensa perusteella ennen kuin muodollinen koulutus aloitetaan.
Lailliseen tiedustelutoimintaan kuuluvat muun muassa sotilasasiamiehet tai puolustusasiamiehet, joilla on akkreditoinnin vuoksi diplomaattinen koskemattomuus. Suomalaiset puolustusasiamiehet ovat pääesikunnan tiedustelupäällikön alaisia puolustusvoimissa, vaikka heidän ulkoasiainministeriössä oleva esimiehensä on edustuston päällikkö, usein suurlähettiläs.
Sotilas- tai puolustusasiamiehen tehtävää ei tule sekoittaa asiamiestiedusteluun, jota harjoitettiin esimerkiksi jatkosodassa Suomesta Neuvostoliittoon. Tällöin lähetettiin asiamiehiksi tai A-miehiksi kutsuttuja sotavankeja tai yliloikkareita mm. soluttautumistehtäviin, toisinaan kaukopartioiden saattamina.
Tiedustelutoiminta voi olla myös laitonta. Tällöin tiedot hankitaan keinoin, jotka eivät ole lainmukaisia. Laitonta tiedustelutoimintaa kutsutaan vakoiluksi.
Aiheesta muualla

Kuvia tai muita tiedostoja aiheesta Sotilastiedustelu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Military_intelligence
Käännös suomeksi
European Film Awards

European Film Awards (2023)
European Film Awards on vuodesta 1988 jaettu yleiseurooppalainen elokuvapalkinto. Sen myöntää Euroopan elokuva-akatemia. Ehdokkaina ovat Euroopassa tuotetut elokuvat sekä eurooppalaiset näyttelijät, ohjaajat ja tuottajat. Palkintojuhlan pitopaikka vaihtelee vuosittain Berliinin ja muiden eurooppalaisten kaupunkien välillä. Vuonna 2023 palkintokategorioita oli kaikkiaan 24. Niistä tärkein on vuoden elokuva eli vuoden paras eurooppalainen elokuva.
Vuoteen 1997 asti palkintoa kutsuttiin Felix-palkinnoksi lintua pitelevää mieshahmoa esittävän palkintopatsaan mukaan. Sitten patsas muutettiin naishahmoksi.
Palkinnot > 2007 (Berliini)

Paras elokuva: 4 kuukautta, 3 viikkoa, 2 päivää
Paras ohjaus: Christian Mungiu
Paras miesnäyttelijä: Sasson Gabal elokuvassa Orkesterin vierailu
Paras naisnäyttelijä: Helen Mirren elokuvassa The Queen
Paras käsikirjoitus: Fatih Akin elokuvasta På andra sidan
Paras musiikki: Alexandre Desplat, The Queen
Kriitikkojen palkinto: Coeurs, Alain Resnais
Yleisöäänestyksen voittaja: Tuntematon nainen, Giuseppe Tornatore
Paras lyhytelokuva: Alumbramiento, Eduardo Chapero-Jackson
Paras dokumentti: Le papier ne peut pas enveloper la braise, Rithy Pahn
Vuoden eurooppalainen löytö: Orkesterin vierailu, Eran Kolirin
Paras kuvaus: Frank Griebe elokuvasta Parfyymi
Paras lavastus: Ui Hanisch elokuvasta Parfyymi
Elämäntyöpalkinto: Jean-Luc Godard
Palkinnot > 2010 (Tallinna)

Paras elokuva: The Ghost Writer
Paras ohjaus: Roman Polański elokuvasta The Ghost Writer
Paras naisnäyttelijä: Silvie Testud, Lourdes
Paras miesnäyttelijä: Ewan McGregor, The Ghost Writer
Paras kuvaus: Giora Bejach, Libanon
Paras käsikirjoitus: Robert Harris ja Roman Polański, The Ghost Writer
Paras lavastus: Albrecht Konrad, The Ghost Writer
Paras leikkaus: Luc Barnier, Marion Monnier, Carlos
Paras musiikki: Alexandre Desplat, The Ghost Writer
Paras animaatio: Sylvain Chomet’n ohjaus The Illusionist
Paras esikoiselokuva: Samuel Maozin ohjaus Libanon
Paras dokumentti: Patricio Guzmánin ohjaus Nostalgia de la luz
Yleisöäänestyksen voittaja Jaco van Dormaelin ohjaus Mr. Nobody
Elämäntyöpalkinto: Bruno Ganz
Lähde
Palkinnot > 2011 (Berliini)

Paras elokuva: Melancholia
Paras miesnäyttelijä Colin Firth, Kuninkaan puhe
Paras naisnäyttelijä Tilda Swinton, Poikani Kevin
Paras eurooppalainen ohjaus: Susanne Bier elokuvasta Kosto
Paras leikkaus: Tariq Anwar, Kuninkaan puhe
Yleisöäänestyksen voittaja Tom Hooperin ohjaus Kuninkaan puhe
Paras käsikirjoitus: Jean-Pierre ja Luc Dardenne, elokuva Le Gamin au Velo
Elämäntyöpalkinto: Stephen Frears
Palkinnot > 2012 (Malta)

Paras elokuva: Rakkaus (ohj. Michael Haneke)
Paras ohjaaja: Michael Haneke Rakkaus
Paras naisnäyttelijä: Emmanuelle Riva Rakkaus
Paras miesnäyttelijä: Jean-Louis Trintignant Rakkaus
Paras käsikirjoittaja: Thomas Vinterberg, Tobias Lindholm Jagten
Paras kuvaaja: Sean Bobbitt Shame
Paras leikkaaja: Joe Walker Shame
Paras tuotannonsuunnittelija: Maria Djurkovic Pappi, lukkari, talonpoika, vakooja
Paras säveltäjä: Alberto Iglesias Pappi, lukkari, talonpoika, vakooja
Paras eurooppalainen löytö: Kauwboy Alankomaat, ohjaaja: Boudewijn Koole
Paras dokumenttielokuva: Hiver Nomad Sveitsi, ohjaaja: Manuel von Stürler
Paras animaatioelokuva: Alois Nebel Tšekki, Saksa, Slovakia ohjaaja: Tomáš Luňák
Paras lyhytelokuva: Superman, Spiderman sau Batman Romania ohjaaja: Tudor Giurgiu
Paras apulaistuottaja - Prix Eurimages: Helena Danielsson
Elämäntyöpalkinto: Bernardo Bertolucci
Paras Achievement in World Cinema: Helen Mirren
Yleisöäänestyksen voittaja: Hasta la Vista Belgia ohjaaja: Geoffrey Enthoven
Nuoren yleisön valinta: Kauwboy Alankomaat, ohjaaja: Boudewijn Koole
Palkinnot > 2013 (Berliini)

Paras elokuva: Suuri kauneus (ohj. Paolo Sorrentino)
Paras komedia: Den skaldede frisør Tanska, ohjaaja: Susanne Bier
Paras ohjaaja: Paolo Sorrentino La grande bellezza
Paras naisnäyttelijä: Veerle Baetens The Broken Circle Breakdown
Paras miesnäyttelijä: Toni Servillo La grande bellezza
Paras käsikirjoittaja: François Ozon Vieras talossa
Carlo Di Palman parhaan kuvaajan palkinto: Asaf Sudry Lemale et Ha'halal (Fill the Void)
Paras leikkaaja: Cristiano Travaglioli La grande bellezza
Paras tuotannonsuunnittelija: Sarah Greenwood Anna Karenina
Paras puvustaja: Paco Delgado Blancanieves
Paras säveltäjä: Ennio Morricone The Best Offer
Paras äänisuunnittelija: Matz Müller, Erik Mischijew Paradies: Glaube
Paras eurooppalainen löytö - Prix Fipresci: Oh Boy Saksa, ohjaaja: Jan Ole Gerster
Paras dokumenttielokuva: He tappoivat öisin, Saksa, ohjaaja: Joshua Oppenheimer ja Anonymous & Christine Cynn
Paras pitkä animaatioelokuva: The Congress Israel, Saksa, Puola Luxembourg, Ranska, Belgia, ohjaaja: Ari Folman
Paras lyhytelokuva: Dood van een schaduw Ranska, Belgia, ohjaaja: Tom Van Avermaet
Paras apulaistuottaja - Prix Eurimages: Ada Solomon
European Achievement in World Cinema: Pedro Almodóvar
Yleisöäänestyksen voittaja: La Cage Dorée Portugali, Ranska, ohjaaja: Ruben Alves
Palkinnot > 2014 (Riika)

Paras elokuva: Ida (ohj. Paweł Pawlikowski)
Aiheesta muualla

Kuvia tai muita tiedostoja aiheesta European Film Awards Wikimedia Commonsissa
Virallinen sivusto
Sisämeri

Sisämeri on sivumeri, joka on yhteydessä valtameriin vain kapean salmen tai salmien kautta. Sisämereksi voidaan määritellä myös suolainen järvi.
Joitain sisämeriä

Itämeri
Kaspianmeri
Mustameri
Välimeri
Punainenmeri
Hudsoninlahti
Seton sisämeri
Marmaranmeri
Uskonto Vaasassa

Uskontokuntiin kuuluminen Vaasassa, Tilastokeskus (2023)
Luterilaisuus (65.0%)
Muut uskonnot (2.4%)
Uskontokuntiin kuulumattomat (32.6%)
Vaasan kirkko on keskeinen maamerkki kaupungin ytimessä.
Tämä artikkeli käsittelee Vaasan uskontoa ja uskonnollisia yhteisöjä. Vaasan kaupungissa 65,0 prosenttia asukkaista kuuluu Suomen evankelis-luterilaiseen kirkkoon, kun koko maassa vastaava luku on 63,6 prosenttia (2023). Muihin uskontokuntiin kuuluu 2,4 prosenttia väestöstä ja uskontokuntiin kuulumattomia on 32,6 prosenttia väestöstä.
Historia > Luterilainen aika

Vaasan kaupunki perustettiin Mustasaaren seurakunnan alueelle vuonna 1606 ja sai Vaasan nimen vuonna 1611. Koska kaupunki ja emäseurakunta muodostivat yhden kirkkoherrakunnan, tätä ruvettiin kutsumaan Vaasan ja Mustasaaren seurakunnan nimellä. Vuonna 1651 kaupunkiin yhdistettiin useita maatiloja sekä Mustasaaren että Isonkyrön ja Vähänkyrön seurakunnista. Isonvihan aikana kirkko kärsi paljon vaurioita. Venäläiset ryöstivät kaupungin vuonna 1808 ja ampuivat tykillä kirkkoa.
Kaupungin kirkko, kellotapuli ja osa arkistoa tuhoutui kaupungin palossa vuonna 1852. Kaupunki siirrettiin nykyiselle paikalle vuonna 1855 ja sitä kutsuttiin tuolloin Nikolainkaupungiksi. Seurakunnasta tuli emäseurakunta vuonna 1867.
Historia > Uskonnollisen vapauden aika

Uskonnollinen vapaus lisääntyi vuonna 1869, kun vapaan seuratoiminnan kieltänyt konventikkeliplakaatti kumottiin. Vuonna 1889 sallittiin myös siirtyminen pois luterilaisesta kirkosta. Vapaakirkollisista liikkeistä Vaasassa vaikutti ensimmäisenä metodismi, jonka toimintaa oli Vaasan seudulla vuodesta 1859 lähtien Gustaf Lervikin kautta. Suomen ensimmäinen metodistiseurakunta perustettiin Vaasaan vuonna 1881. 1870-luvulta lähtien Vaasasta tuli suomalaisen vapaakirkollisuuden keskus. Baptismista muodostui voimakas liike Pohjanmaan ruotsalaisseudulla. 1870-luvulta lähtien baptistista pyhäkoula pitäneen Alba Hellmanin ja tämän siskon Hildan kodista tuli vapaakirkollisuuden keskus.  Hellmanin sisarukset perustivat raittiusseuran vuonna 1877 ja he hoitivat lisäksi raamattuseuran myymälää ja merimieslähetystä.  Vuonna 1881 perustettiin Vaasan ruotsalainen baptistiseurakunta, josta muodostui jäsenmäärällisesti baptistien suurin yhteisö.
Vapaan Lähetyksen piirissä Vaasassa vaikutti ensimmäisenä A. F. Tiselius vuosina 1879–1880. Tiseliuksen ja vuodesta 1882 lähtien C. O. Orestin kautta Vaasassa syntyi vapaakirkollista herätystä ja Vaasan lähetysseurakunta perustettiin vuonna 1883. Seurakunnan lähetystalo vihittiin käyttöön vuonna 1884. Alkujaan lähetysseurakunta toimi allianssipohjalta. Alianssiin liittyivät muun muassa Mathilda Wrede, Orisbergin patruuna Edvard Björkenheim ja Vaasan kirkkoherra Abel Nyholm. Björkenheim liittyi myös raittiusseuraan pitäen raittiuspuheita ja hänestä tuli yksi merkittävimmistä Vapaan Lähetyksen työntekijöistä toiminnan alkuvaiheessa. Suomenkielinen työ kohentui 1890-luvun alussa ja vuonna 1894 herätys sai uutta vauhtia Väinö Stenbäckin toiminnan kautta. Ruotsalainen piirilähetys aloitti toimintansa Vaasassa vuonna 1895. Suomenkielinen vapaaseurakunta sai alkunsa vuosina 1897–1898.
Vuonna 1907 päätettiin perustaa Palosaarelle papiston apulaisen virka, jonne rakennettiin myös rukoushuone. Kaupungin nimi muutettiin takaisin Vaasaksi vuonna 1918 ja kaupunki jaettiin vuonna 1927 kielellisellä perusteella suomalaiseen ja ruotsalaiseen seurakuntaan, joilla on yhteiset kirkot, taloudenhoito ja arkisto. Seurakunnan yhteydessä toimi myös Korsholman lääninvankilan saarnaaja.
Protestantismi > Luterilaisuus > Evankelis-luterilainen kirkko

Vaasassa toimii kolme evankelis-luterilaista seurakuntaa. Suomenkielisiä seurakuntia ovat Vaasan suomalainen seurakunta ja Vähänkyrön seurakunta, jotka kuuluvat Lapuan hiippakunnan alaiseen Pohjanmaan rovastikuntaan. Ruotsinkielinen Vaasan ruotsalainen seurakunta kuuluu Porvoon hiippakunnan alaiseen Korsholman rovastikuntaan. Nämä seurakunnat muodostavat yhdessä Vaasan seurakuntayhtymän.
Protestantismi > Luterilaisuus > Herätysliikkeet

Vaasa on monien eri herätysliikkeiden kohtauspaikka. Vahvimmin Vaasaa leimaa evankelinen herätysliike sekä jossain määrin ruotsinkielinen laestadiolainen liike (LFF). Myös vanhoillislestadiolaisuus toimii Vaasassa aktiivisesti. Evankelisen herätysliikkeen piirissä Vaasassa toimivat ruotsinkielinen SLEF ja suomenkielinen SLEY. SLEF:n toiminnan keskus, Evangeliska Centret, sijaitsee Vaasassa. SLEY:n messuyhteisö kokoontuu Luther-talolla.
Lestadiolaisuuden piirissä Vaasassa toimii rauhansanalainen LFF:n Vaasan rukoushuone, joka sijaitsee Vöyrinkaupungilla. Vanhoillislestadiolaisten Vaasan seudun rauhanyhdistys sijaitsee Kiilapalstalla. Herännäisyyden piirissä toimii Herättäjä-Yhdistyksen Vaasan paikallisosasto. Viidenteen herätysliikkeeseen kuuluva Etelä-Pohjanmaan Kansanlähetys järjestää Vaasassa toimintaa seurakuntien tiloissa.
Protestantismi > Muut luterilaiset kirkot

Suomen evankelisluterilaisella lähetyshiippakunnalla on Vaasassa kaksi seurakuntaa, ruotsin- ja suomenkielinen.
Protestantismi > Helluntailaisuus

Helluntaiherätys saapui Vaasaan jo 1910-luvulla, kun Thomas Ball Barratt saarnasi kaupungissa. Helluntaiherätyksen julkinen toiminta alkoi vuonna 1923 ja Vaasan Sion-seurakunta perustettiin vuonna 1926. Ruotsinkielisestä Sion-seurakunnasta tuli keskuspaikka Pohjanmaan helluntailiikkeelle, josta käsin tehtiin vilkasta lähetys- ja maaseututyötä. Seurakunnan Sion-kirkko valmistui Vöyrinkaupungille vuonna 1981. Suomenkielinen Vaasan helluntaiseurakunta perustettiin vuonna 1936.
Katolinen kirkko

Roomalaiskatolisen kirkon piirissä Vaasa kuuluu Tampereella keskuspaikkaansa pitävän Pyhän Ristin seurakunnan toiminta-alueeseen. Katolinen seurakunta järjestää Vaasassa säännöllistä toimintaa Jeesuksen pyhän sydämen kappelissa.
Ortodoksinen kirkko

Konstantinopolin patriarkaattiin kuuluvan Suomen ortodoksisen kirkon alaisuudessa Vaasa kuuluu Tampereen ortodoksisen seurakunnan toiminta-alueeseen. Ortodoksisella seurakunnalla on Vaasassa Pyhän Nikolaoksen kirkko. Kirkko on valmistunut vuonna 1862.
Kulttuuri > Kulttuuriperintö

Kansallisarkiston Vaasan toimipiste säilyttää ruotsinkielisten baptistiseurakuntien arkistoja, Vaasan vapaaseurakunnan sekä Frikyrklig samverkanin aineistoa. Baptistien arkistossa on aineistoa vuosilta 1892–1971. Kattavin on Vaasan ruotsalaisen baptistiseurakunnan arkisto. Se sisältää hallinto-, talous- ja väestörekisteriarkiston lisäksi myös muuta aineistoa. Muilta seurakunnilta aineistoa on vaihtelevasti ja painotus on väestörekisterissä. Ruotsinkielisiä seurakuntia on kuusi, joten enemmistö aineistosta on ruotsinkielistä.
Kulttuuri > Tapahtumat

Vaasassa on järjestetty useita kristillisiä suurtapahtumia. Herätysliikkeiden tapahtumista Vaasa on isännöinyt vanhoillislestadiolaisten Suviseuroja kahdesti vuosina 1920 ja 2015, herännäisten valtakunnallisia Herättäjäjuhlia kahdesti vuosina 1964 ja 2024 sekä Kansanlähetyspäiviä vuonna 1998.
Sion-kirkko Vöyrinkaupungilla.
Hietakaunokki

| Hietakaunokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Kaunokit Centaurea
Laji::  stoebe
Kaksiosainen nimi
 Centaurea stoebe  L. 
Synonyymit
 Centaurea maculosa  Centaurea rhenana 
Alalajit
 rikkahietakaunokki (subsp. australis)  subsp. serbica  subsp. stoebe 
Katso myös
   Hietakaunokki Wikispeciesissä   Hietakaunokki Commonsissa 
Infobox OKNimi-testi OK: 
Hietakaunokki eli reininkaunokki (Centaurea stoebe) on asterikasvien (Asteraceae) heimoon, kaunokkien (Centaurea) sukuun kuuluva kasvilaji. Se on kaksivuotinen ja muistuttaa paljolti ketokaunokkia (Centaurea scabiosa), josta hietakaunokin erottaa mykeröiden koon, kukkien värin ja kehtosuomujen värin perusteella.
Hietakaunokki kasvaa noin metrinkorkuiseksi ja sen varsi on runsashaarainen. Hietakaunokin lehdet ovat muodoltaan pariosaiset, syvään hyvin kapeiksi liuskoiksi liuskoittuneet. Hietakaunokin kukinto on monesta mykeröstä koostuva mykeröstö, jossa yksittäiset mykeröt ovat noin 2 cm leveitä. Mykeröiden kukat ovat väriltään aniliininpunaisia tai violetinpunaisia ja laitakukat ovat neuvottomia sekä kehräkukkia suurempia. Kehtosuomut ovat vaaleanruskeita, viisisuonisia ja niiden kärjissä on tummanruskea karvareunus. Hietakaunokin hedelmä on vaaleanruskea ja haivenellinen.
Hietakaunokki kasvaa hiekkaisella maaperällä sekä joutomailla ja on kotoisin Keski-Euroopasta. Suomessa hietakaunokkia on tavattu vain muutaman kerran yli 50 vuotta sitten ja Ruotsissa lajia tavataan harvinaisena Skånessa, Gotlannissa ja Öölannissa. Ruotsissa hietakaunokki on tavattu ensimmäisen kerran vuonna 1909 Skånessa.
Aiheesta muualla

Suomen Lajitietokeskus: Hietakaunokki – Centaurea stoebe
| --- | --- |
Taksonitunnisteet:  Wikidata: Q624368  Wikispecies: Centaurea stoebe  APNI: 204430  BioLib: 41528  Calflora: 9790  CoL: S7J3  EoL: 2877020  EPPO: CENRH  EUNIS: 152930  FNA: 242416256  FoAO2: Centaurea stoebe  GBIF: 3127727  GRIN: 419661  iNaturalist: 76214  IPA: 50209  IPNI: 191687-1  ITIS: 780246  MichiganFlora: 277  NCBI: 72152  NSWFlora: Centaurea~stoebe  Observation.org: 18452  Open Tree of Life: 409449  PalDat: Centaurea_stoebe  PFI: 6012  Plant List: gcc-120682  PLANTS: CEST8  POWO: urn:lsid:ipni.org:names:191689-1  Tropicos: 2700508  VASCAN: 2974  WisFlora: 12899  WFO: wfo-0000021390  Laji.fi: MX.40912
Ashantin hallintoalue

| Ashanti |
| --- | --- |
 Kumasin keskusta.
 Ashantin sijainti Ghanan kartalla.
Valtio:  Ghana
Piirikuntia:  27
Hallinto:  
 – hallinnollinen keskus:  Kumasi
 – Alueministeri:  Mr. Emmanuel Owusu-Ansah
Pinta-ala:  24 389 km² (3.)
Väkiluku:  5 440 463 (2 021) (1.)
Ashanti on yksi Ghanan 16 hallintoalueesta. Se sijaitsee Keski-Ghanassa sisämaalla.  Yli puolet hallintoalueesta on päiväntasaajan kostealla metsävyöhykkeellä. Ihmisen toiminnan ja maastopalojen takia metsä on muuttunut savanniksi varsinkin hallintoalueen koillisosassa. Ashantin alueella on Ghanan suurin järvi, Bosomtwe, ja useita pienempiä järviä ja jokia.
Ashantissa asuu yli viisi miljoonaa ihmistä.
Heistä suuri osa on ašanteja. Alueen tärkein elinkeino on maatalous.  Ghanan kaakaosta suurin osa on kasvanut Ashantissa. Se on myös tärkeä kullantuotannon keskus.
Ashantin pääkaupunki on Kumasi. Väestö on jakaantunut epätasaisesti; kolmannes asuu Kumasin suurkaupunkialueella.
Piirikunnat

Ashantin hallintoalue on jaettu 27 piirikuntaan, ne ovat:
| --- | --- |
 Adansi North District  Adansi South District  Afigya-Kwabre District  Ahafo Ano North District  Ahafo Ano South District  Amansie Central District  Amansie West District  Asante Akim North Municipal District  Asante Akim South District  Atwima Kwanwoma District  Atwima Mponua District  Atwima Nwabiagya District  Bekwai Municipal District  Bosome Freho District :  Bosomtwe District  Ejisu-Juaben Municipal District  Ejura/Sekyedumase District  Kumasi Metropolitan District  Kwabre District  Mampong Municipal District  Obuasi Municipal District  Offinso Municipal District  Offinso North District  Sekyere Afram Plains District  Sekyere Central District  Sekyere East District  Sekyere South District
Aiheesta muualla

Wikimedia Commonsissa on kuvia tai muita tiedostoja aiheesta .
Ashanti Region Highlights (Arkistoitu – Internet Archive) Touring Ghana
Ghanan hallintoalueet
Ahafo
Ashanti
Bono East
Bono
Central
Eastern
Greater Accra
North East
Oti
Pohjois-Ghanan hallintoalue
Savannah
Upper East
Upper West
Volta
Western
Western North
Ashantin piirikunnat kartalla.
Sharon (nimi)

Sharon on naisen etunimi, jota käytetään varsinkin englanninkielisissä maissa. Nimi on heprealaisperäinen: se pohjautuu Israelissa sijaitsevan Saaronin tasangon nimeen (hepr. HaSharon, engl. Sharon Plain). Samaa perua on myös hedelmännimi sharon.
Digi- ja väestötietoviraston mukaan Sharon on joulukuuhun 2024 mennessä ollut Suomessa virallisena etunimenä noin 300 naisella.
Tunnettuja Sharon-nimisiä

Sharon den Adel (s. 1974), alankomaalainen laulaja
Sharon Bezaly (s. 1972), israelilainen huilisti
Sharon Case (s. 1971), yhdysvaltalainen näyttelijä
Sharon Cherop (s. 1984), kenialainen kestävyysjuoksija
Sharon Clark (s. 1943), yhdysvaltalainen valokuvamalli ja näyttelijä
Sharon Cohen (s. 1972), Dana International, israelilainen laulaja ja euroviisuvoittaja
Sharon Corr (s. 1970), irlantilainen viulisti
Sharon Creech (s. 1945), yhdysvaltalainen lastenkirjailija
Sharon Day-Monroe (s. 1985), yhdysvaltalainen moniottelija ja korkeushyppääjä
Sharon Fichman (s. 1990), kanadalainen tennispelaaja
Sharon Finneran (s. 1946), yhdysvaltalainen uimari ja olympiamitalisti
Sharon Gless (s. 1943), yhdysvaltalainen näyttelijä
Sharon Lawrence (s. 1961), yhdysvaltalainen näyttelijä
Sharon Osbourne (s. 1952), muusikko Ozzy Osbournen vaimo ja manageri
Sharon Robinson (s. 1958), yhdysvaltalainen laulaja-lauluntekijä
Sharon van Rouwendaal (s. 1993), alankomaalainen uimari ja olympiavoittaja
Sharon Salzberg (s. 1952), yhdysvaltalainen tietokirjailija ja meditaatio-opettaja
Sharon Sheeley (1940–2002), yhdysvaltalainen lauluntekijä
Sharon Stone (s. 1958), yhdysvaltalainen näyttelijä
Sharon Stouder (1948–2013), yhdysvaltalainen uimari ja olympiavoittaja
Sharon Tate (1943–1969), yhdysvaltalainen näyttelijä ja henkirikoksen uhri
Sharon Van Etten, yhdysvaltalainen laulaja-lauluntekijä
Sharon Vaughn, Ruotsissa asuva yhdysvaltalainen lauluntekijä
Sharon Wichman (s. 1952), yhdysvaltalainen uimari ja olympiavoittaja
Kuvitteellisia Sharon-nimisiä

Sharon Marsh, Stan Marshin äiti animaatiosarjassa South Park
Maengmum Pimnitchakun Bumrungkit

| Maengmum Pimnitchakun Bumrungkit> Henkilötiedot |
| --- | --- |
Muut nimet:  Pimnitchakun Bumrungkit (พิมพ์นิชกุล บำรุงกิจ)
Syntynyt: 5. marraskuuta 1995 Samut Prakan, Thaimaa
Kansalaisuus:  thai
Ammatti:  näyttelijä, malli, laulaja
Muut tiedot
Lempinimet:  Maengmum (แมงมุม)  Tanshi (ฑันท์ชิย์)
Aktiivisena:  2008-
Merkittävät teokset: Yihwa, Bad Romance & Together With Me
Pimnitchakun Bumrungkit (thaiksi พิมพ์นิชกุล บำรุงกิจ, s. 5. marraskuuta 1995), paremmin tunnettu lempinimellään Maengmum (thai: แมงมุม) on thai-kiinalainen näyttelijä, malli ja laulaja yrityksestä nimeltä TV THUNDER.